CELEX: 62014CN0086
Language: et
Date: 2014-02-18 00:00:00
Title: Kohtuasi C-86/14: Eelotsusetaotlus, mille on esitanud Juzgado de lo Social n ° 1 de Granada (Hispaania) 18. veebruaril 2014 – Marta León Medialdea versus Ayuntamiento de Huetor Vega

12.5.2014   
            
            
               ET
            
            
               Euroopa Liidu Teataja
            
            
               C 142/20
            
         Eelotsusetaotlus, mille on esitanud Juzgado de lo Social no 1 de Granada (Hispaania) 18. veebruaril 2014 – Marta León Medialdea versus Ayuntamiento de Huetor Vega
   (Kohtuasi C-86/14)
   2014/C 142/27
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social no 1 de Granada
   
      Põhikohtuasja pooled
   
   
      Kaebaja: Marta León Medialdea
   
      Vastustaja: Ayuntamiento de Huetor Vega
   
      Eelotsuse küsimused
   
   
               1.
            
            
               Kas tähtajatu töölepingu alusel töötav mittealaline töötaja õigusnormide ja kohtupraktika tähenduses on direktiivi 1999/70/EÜ (1) määratluse tähenduses tähtajaline töötaja?
            
         
               2.
            
            
               Kas ühenduse õigusega on kooskõlas siseriikliku õiguse tõlgendamine ja kohaldamine siseriikliku kohtu poolt nii, et kui tegemist on avaliku sektori õigusvastase tähtajalise töölepinguga, mis on muudetud mittealalise töötaja tähtajatuks töölepinguks, võib ametiasutus asjaomase töökoha ühepoolselt täita või likvideerida töötajale mingit hüvitist maksmata ja ilma et oleks ette nähtud muid meetmeid, mis piiraksid tähtajaliste töölepingute kuritarvitavat kasutamist?
            
         
               3.
            
            
               Kas ametiasutuse sama teguviis oleks ühenduse õigusega kooskõlas, kui ta maksaks töökoha täitmise või likvideerimise korral hüvitist, mis on ette nähtud õiguspäraselt sõlmitud tähtajaliste töölepingute lõppemise puhul?
            
         
               4.
            
            
               Kas ametiasutuse sama teguviis oleks ühenduse õigusega kooskõlas, kui ta peaks töökoha täitmiseks või likvideerimiseks järgima menetlusi ja põhjuseid, mis on ette nähtud töötaja koondamiseks objektiivsetel põhjustel, ning maksma sama hüvitist?
            
         
      (1)  Nõukogu 28. juuni 1999. aasta direktiiv, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368).